cyanic-selkie/wikianc huggingface dataset:
ჰიუგ დე პეინი
ჰიუგ დე პეინი სავარაუდო დაბადების ადგილედ მიიჩნევენ ტრუადან ათიოდე კილომეტრით დაშორებულ დასახლებულ პუნქტ პეიანს. იგი იყო „ტამპლიერთა ორდენის“ დამაარსებელი. მის შესახებ ძალიან მწირი ცნობები მოგვეპოვება. ჰიუგი ფრანგული არისტოკრატიის საშუალო წრიდან უნდა იყოს გამოსული და მონტინი-ლაჟესის სენიორი იყო. მას მამულები ჰქონდა ტონერის მიდამოებშიც. ჰიუდ დე პეინმა მონაწილეობა მიიღო პირველ ჯვაროსნული ლაშქრობაში და დაახლოებით 1100 წელს საფრნაგეთში დაბრუნდა. 1104—1114 წლებში იყო გრაფ ჰიუგ დე შამპანს ახლდა პილიგრიმად იერუსალიმში, სადაც საბოლოოდ დამკვიდრდა კიდეც. 1118—1119 წლებს შორის მან დააარსა „ტამპლიერთა ორდენი“. ჰიუგ დე პეინს ჰყავდა ერთადერთი ვაჟი ტიბო, რომელიც მოგვიანებით სენ-კოლომბის აბატი გახდა.
სქოლიო
კატეგორია:ფრანგი დიდებულები კატეგორია:ტამპლიერთა ორდენის დიდი მაგისტრები კატეგორია:დაბადებული  1070 კატეგორია:გარდაცვლილი 24 მაისი კატეგორია:გარდაცვლილი 1136
Carry That Weight
Carry That Weight — ინგლისური როკ-ჯგუფ The Beatles-ის სიმღერა ალბომიდან Abbey Road. სიმღერა წარმოადგენს პოპურის Golden Slumbers / Carry That Weight / The End მეორე ნაწილს.
ეს არის სიმღერის „You Never Give Me Your Money“ რეპრიზა სპილენძის სასულე საკრავების, ელექტრო-გიტარებისა და პოლიფონიური ვოკალის დამატებითა და განსხვავებული ტექსტით. მისი ბოლო ნაწილი იმეორებს გიტარის არპეჯირებულ მოტივს ჯორჯ ჰარისონის სიმღერიდან „Here Comes the Sun“ და ჰარისონისა და ერიკ კლეპტონის ერთობლივი სიმღერიდან „Badge“.
ჩაწერა
The Beatles-მა „Golden Slumbers“/„Carry That Weight“-ის ჩაწერა დაიწყო 1969 წლის 2 ივლისს. მაკ-კარტნიმ, ჰარისონმა და სტარმა ჩაიწერეს ამ ორი სიმღერის 15 ვერსია მაშინ, როდესაც ლენონი შოტლანდიაში ავტოკატასტროფაში მოხვედრის გამო საავადმყოფოში მკურნალობდა.
მაკ-კარტნი უკრავდა ფორტეპიანოზე, ჰარისონი - ბას-გიტარაზე, ხოლო სტარი - დასარტყამ საკრავზე. საუკეთესო ვერსიად მიჩნეულ იქნა მათი ერთობლივი მე-13 და მე-15 ჩანაწერი, რომელიც შედგა 3 ივლისს. ამ და მომდევნო დღეს მაკ-კარტნიმ ჩანაწერს დაადო თავისი წამყვანი ვოკალი და რითმ-გიტარა, ჰარისონმა - სოლო-გიტარა, ხოლო სამივემ - ვოკალური მისამღერი. 30 ივლისს მათ მიამატეს ვოკალები, მათ შორის ლენონისაც, რომელიც 9 ივლისს შემოუერთდა სესიებს. დანარჩენი ვოკალები, ლიტავრები და დასარტყამი საკრავები ჩანაწერს დაედო უკვე 31 ივლისს, ხოლო საორკესტრო პარტია ჩაიწერა 15 აგვისტოს.
სქოლიო
კატეგორია:The Beatles-ის სიმღერები კატეგორია:1969 წლის სიმღერები
ყარაჩინარი
რესურსები ინტერნეტში
კატეგორია:გორანბოის რაიონის სოფლები
უშკანის კუნძულები
უშკანის კუნძულები (Ушканьи острова) — კუნძულთა ჯგუფი ბაიკალის ტბის შუა ნაწილში, სვიატოი-ნოსის ნახევარკუნძულის სიახლოვეს (რუსეთი, ბურიატეთის რესპუბლიკა). ფართობი 9,8 კმ². არქიპელაგის შემადგენლობაშია 4 კუნძული, რომელთაგან ყველაზე მნიშვნელოვანია დიდი უშკანის კუნძული (ფართობი 9,4 კმ², სიმაღლე 216 მ). უმეტესწილად აგებულია კემბრიუმამდელი კრისტალური კირქვებით. დაფარულია ფოთლოვანი ტყეებით. ნაპირები კლდოვანია. სანაპიროებზე არის ბაიკალური ნერპის თავშესაყარი. უშკანის კუნძულები აკადემიის ქედის აზიდული ნაწილია.
რესურსები ინტერნეტში
კატეგორია:რუსეთის კუნძულები კატეგორია:ბაიკალი
პასარონ-დე-ლა-ვერა
პასარონ-დე-ლა-ვერა (Pasarón de la Vera) — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის ლა-ვერის კომარკის შემადგენლობაში. ფართობი — 38,97 კმ². მოსახლეობა — 604 კაცი (2020 წ.).
სქოლიო
კატეგორია:კასერესის მუნიციპალიტეტები
ტაილერ პერი
ტაილერ პერი (Tyler Perry), დაბადების სახელი ემიტ პერი უმცროსი (Emmitt Perry Jr.; დ. 13 სექტემბერი, 1969, ახალი ორლეანი) — ამერიკელი მსახიობი, მწერალი, რეჟისორი, სცენარისტი და პროდიუსერი.
ადრეული ცხოვრება
პერი დაიბადა ლუიზიანაში, ახალ ორლეანში (ნამდვილი სახელი — ემიტ პერი უმცროსი), უილი მაქსინე პერისა (კემპბელი) და ემიტ პერის (დურგალი) ოჯახში. ბავშვობაში პერიმ, მამის მხრიდან ფიზიკური ძალადობისგან თავის დასაღწევად თვითმკვლელობა სცადა. მამისგან განსხვავებით, დედას ყოველთვის დაჰყავდა ეკლესიაში. ეს პერისთვის ერთგვარი თავშესაფარი იყო. 16 წლის ასაკში მან სახელი კანონიერად შეიცვალა და ტაილერი დაირქვა, რათა მამასთან ყველანაირი კავშირი გაეწყვიტა.
სქოლიო
კატეგორია:ამერიკელი კინორეჟისორები კატეგორია:XXI საუკუნის ამერიკელი მამაკაცი მსახიობები კატეგორია:ამერიკელი კინოპროდიუსერები კატეგორია:დაბადებული 1969 კატეგორია:დაბადებული 13 სექტემბერი კატეგორია:XXI საუკუნის ამერიკელი რომანისტები კატეგორია:ამერიკელი ქრისტიანები კატეგორია:ამერიკელი დრამატურგები კატეგორია:აფრო-ამერიკელი კინორეჟისორები კატეგორია:აფრო-ამერიკელი კინოპროდიუსერები კატეგორია:აფრო-ამერიკელი მამაკაცი მსახიობები კატეგორია:აფრო-ამერიკელი რომანისტები კატეგორია:აფრო-ამერიკელი სცენარისტები კატეგორია:აფრო-ამერიკელი სიმღერების ავტორები კატეგორია:ამერიკელი ტელერეჟისორები კატეგორია:ამერიკელი მამაკაცი დრამატურგები კატეგორია:ამერიკელი მამაკაცი კინომსახიობები კატეგორია:ამერიკელი მამაკაცი რომანისტები კატეგორია:ამერიკელი მამაკაცი სცენარისტები კატეგორია:ამერიკელი მამაკაცი ტელემსახიობები კატეგორია:ამერიკელი პროტესტანტები კატეგორია:ამერიკელი ტელეპროდიუსერები კატეგორია:ამერიკელი ტელესცენარისტები კატეგორია:ქრისტიანი რომანისტები კატეგორია:ლუიზიანელი რომანისტები კატეგორია:XXI საუკუნის ამერიკელი არამხატვრული მწერლები კატეგორია:ამერიკელი მამაკაცი არამხატვრული მწერლები
On an Island (სიმღერა)
„On an Island“ — ინგლისელი სიმღერების ავტორ და მუსიკოს დეივიდ გილმორის სინგლი, გამოცემული 2006 წლის მარტში. იგი შეტანილია ამავე სახელწოდების 2006 წლის სტუდიურ ალბომში. სიმღერის ტექსტი ეფუძნება გილმორის მოგონებებს ბერძნულ კუნძულ კასტელორიზოზე სტუმრობისა და გარდაცვლილი მეგობრების შესახებ. სიმღერა სრულდებოდა დეივიდის 2006 წლის საკონცერტო ტურნეს მსვლელობისას და შეტანილია DVD-ში Remember That Night.
კომპოზიციაში ასევე ჟღერს დეივიდ კროსბისა და გრემ ნეშის დამატებითი ვოკალები.
სქოლიო
კატეგორია:2006 წლის სინგლები კატეგორია:2006 წლის სიმღერები კატეგორია:დეივიდ გილმორის სიმღერები
ლევან ბაკურაძე
ლევან ბაკურაძე (დ. 18 იანვარი, 1986) — ქართველი ფეხბურთელი, საფეხბურთო კლუბ „სამტრედიის“ ცენტრალური ნახევარმცველი.
რესურსები ინტერნეტში
კატეგორია:დაბადებული 1986 კატეგორია:ქართველი ფეხბურთელები კატეგორია:სამტრედიის ფეხბურთელები კატეგორია:ქუთაისის ტორპედოს ფეხბურთელები კატეგორია:საჩხერის ჩიხურას ფეხბურთელები კატეგორია:დაბადებული 18 იანვარი
ალექსანდრე ჯაფარიძის მწვერვალი
ალექსანდრე ჯაფარიძის მწვერვალი — მწვერვალი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს ცენტრალური კავკასიონის გვერდით ქედზე, ფიტნარგინის ქედის განშტოების ადგილას, მყინვარ დიხსუს მარცხენა ტოტის სათავესთან. სიმაღლე 4700 მ. კლდოვან-ყინულოვანია. მწვერვალს 1945 წელს დაერქვა ქართველი მთამსვლელის ალექსანდრე ჯაფარიძის სახელი.
სქოლიო
კატეგორია:სამეგრელო-ზემო სვანეთის მხარის მთები კატეგორია:სვანეთის კავკასიონის მთები
მითრიდატე I
მითრიდატე I — იბერიის მეფე 30-35 წლებში. იხსენიებს რომაელი ისტორიკოსი დიონ კასიოსი 35 წელს სომხეთის სამეფო ტახტისთვის ატეხილ ბრძოლასთან დაკავშირებით. სომხეთის მეფის არტაშეს III-ის (18-34) გარდაცვალების შემდეგ რომაელები და პართიელები სომხეთში საკუთარი კანდიდატის გამეფებას ცდილობდნენ. ტაციტუსის ცნობით რომის იმპერატორმა ტიბერიუსმა თავის მოკავშირეს, ქართლის მეფე მითრიდატე I-ს სთხოვა შეჭრილიყო სომხეთში და დაეკავებინა იგი. მითრიდატე I-მა დაიპყრო სომხეთი და რომაელთა ნებართვით იქ თავისი ვაჟი მითრიდატე გაამეფა.
რესურსები ინტერნეტში
კატეგორია:იბერიის მეფეები კატეგორია:გარდაცვლილი 35
ნიკოლოზ ლესკოვი
ნიკოლოზ ლესკოვი (დ. 4 თებერვალი, 1831, გოროხოვო ― გ. 21 თებერვალი, 1895, სანქტ-პეტერბურგი) — რუსი მწერალი.
ბიოგრაფია
ერთხანს მუშაობდა ორიოლში, შემდეგ კიევში. მოგზაურობდა ბევრს, შეისწავლა უბრალო ხალხის ყოფა. მოღვაწეობა დაიწყო ეთნოგრაფიული და პუბლიცისტური სტატიებით. 1861 წლიდან დასახლდა სანქტ-პეტერბურგში. 1860-იანებში გამოაქვეყნა პირველი მნიშვნელოვანი მოთხრობები. მძაფრად აპროტესტებდა რუსეთის ცარისტულ რეჟიმს. მისი ნაწარმოებებია: „ერთი დიაცის ცხოვრება“ (1863), „ხარ-ვერძი“ (1863), „არსაითკენ“ (რომანი, 1864) „მცენსკის მაზრის ლედი მაკბეთი“ (1865), „მეომარი ქალი“ (1866), „დანასისხლად“ (რომანი, 1870–1871), „აღბეჭდილი ანგელოზი“, „მოჯადოებული ყარიბი“, (1873) „თქმულება ტულელ ელამ ლევაშსა და ფოლადის რწყილზე“ (1881), „მღამიობები“ (1891), „ზამთრის დღე“ (1894), „კურდღლის რემიზი“ (1891–1894).
ლიტერატურა
{{ქსე|6|201}|ბაისოგოლოვა მ.}}
სქოლიო
კატეგორია:დაბადებული 1831 კატეგორია:გარდაცვლილი 1895 კატეგორია:გარდაცვლილი 21 თებერვალი კატეგორია:დაბადებული 4 თებერვალი კატეგორია:რუსი მწერლები
ოსკარი საუკეთესო მსახიობი ქალისთვის
ამერიკული კინოაკადემიის ჯილდო საუკეთესო მსახიობი ქალისთვის არის ერთ-ერთი ჯილდო ოსკარის კინოფესტივალზე, რომელიც იმართება ყოველწლიურად ამერიკის შეერთებულ შტატებში. ჯილდოს ამერიკის კინემატოგრაფიულ ხელოვნებათა და მეცნიერებათა აკადემია გადასცემს კინემატოგრაფიაში მომუშავე მსახიობ ქალბატონებს. ოსკარის 49-ე დაჯილდოებამდე ეს კატეგორია დასათაურებულია იყო, როგორც ოსკარი ქალის მიერ დამსახურებულ შესრულებაში. თუმცა შემდეგ დაიმკვიდრა ახლანდელი სახელწოდება. კატეგორიაში ნომინანტებს არჩევენ აკედემიის წევრი მსახიობები, საბოლოო ხმის მიცემისას კი აკადემიის ყველა წევრი. ამ ნომინაციაში ჯილდო გადაეცემათ მხოლოდ მთავარი როლის შემსრულებელ მსახიობებს. მსახიობებს კი, რომლებიც ფილმში მეორეხარისხოვან როლს ასრულებენ ოსკარი გადაეცემათ ნომინაციაში ოსკარი საუკეთესო მსახიობი ქალისთვის მეორეხარისხოვან როლში.
ყველაზე მეტი, ოთხი ოსკარი მიღებული აქვს კათრინ ჰეპბერნს, ყველაზე მეტი, 17 ნომინაცია კი მერილ სტრიპს. 1969 წელს იმის გამო, რომ ხმის მიცემისას მათი რაოდენობა გაიყო, ოსკარი გადაეცა ერთდროულად ბარბრა სტრეიზანდს და კათრინ ჰეპბერნს.
2010-იანები
კატეგორია:ოსკარი
ვლადიკავკაზის ქართული სკოლა
ვლადიკავკაზის ქართული სკოლა — აკაკი წერეთლის სახელობის ქართულენოვანი სკოლა ჩრდილოეთ ოსეთის დედაქალაქ ვლადიკავკაზში. გაიხსნა 1888 წელს და დღემდე ფუნქციონირებს.
ისტორია
სოციალური პრობლემების გამო XIX საუკუნეში ჩრდილოეთ კავკასიაში ძალიან ბევრი ქართველი გადასახლდა. განსაკუთრებით დიდი რაოდენობით, მოხევეები, მთიულები და რაჭველები. XIX საუკუნის 80-იან წლებში, ქართველების რაოდენობა კიდევ უფრო გაიზარდა და საგანმანათლებლო ცენტრის გახსნა გახდა საჭირო. ამ პერიოდში ჩრდილოეთ ოსეთში მიწათმოწყობის სამსახურის უფროსი იყო ქართველი საზოგადო მოღვაწე მიხეილ ყიფიანი. მისი აქტიურობით, საფუძველი ჩაეყარა სკოლის დაარსებას. სკოლის გახსნის საკითხში ასევე აქტიურობდნენ ილია ჭავჭავაძე, იაკობ გოგებაშვილი, გიორგი ყაზბეგი, კოსტა ხეთაგუროვი.
სკოლა ოფიციალურად გაიხსნა 1888 წელს. სკოლის პედაგოგები ძირითადად, ადგილობრივი ქართველები იყვნენ, თუმცა, რამდენიმე თბილისიდანაც ჩავიდა ქართველთა შორის წერა-კითხვის გამავრცელებელი საზოგადოების დავალებით.
სკოლაში თავიდან მხოლოდ სამი კლასი იყო. შემდეგ, კონტინგენტის ზრდასთან ერთად, სკოლას თითო კლასი ემატებოდა და პედაგოგების რაოდენობაც გაიზარდა. 1930-იან წლებამდე 7 კლასი იყო, ბოლოს კი, საშუალო სკოლა გახდა. 90-იანი წლების დასაწყისში, როდესაც ქართულ-ოსური კონფლიქტი დაიწყო, სკოლა დახურვის საფრთხის წინაშე დადგა. თუმცა, იგი თავად ადგილობრივმა ოსებმა დაიცვეს.
2021 წელს სკოლის დირექტორი იყო ნათელა ფიცხელაური. სკოლაში სულ 60-მდე მოსწავლე და 14-15 პედაგოგია. საქართველოს განათლების სამინისტროს ინიციატივით, ამ სკოლის კურსდამთავრებული, ეროვნული გამოცდების მინიმალური ბარიერის გადალახვის შემთხვევაში, 100 %-იან გრანტს იღებს.
სქოლიო
კატეგორია:ჩრდილოეთი ოსეთი
ალექსანდრიანი
„ალექსანდრიანი“ — ქართულად ნათარგმნი ლიტერატურული ძეგლი. მისი პირველწყაროა ფსევდოკალისტენეს თხზულება ალექსანდრე მაკედონელის შესახებ („ალექსანდრეს რომანი“), რომლის კვალი ჩანს ჯერ კიდევ IX საუკუნის II ნახევრის ძეგლში „მოქცევაჲ ქართლისაჲ“.
ქართულად თარგმნილი უნდა იყოს არა უგვიანეს XI საუკუნეში. ამ თარგმანს ჩვენამდე არ მოუღწევია. ციტატა „ალექსანდრეს რომანიდან“ გვხვდება ლეონტი მროველის ნაშრომში. XIV საუკუნეში სამხრეთ ევროპაში შეიქმნა და ფართოდ გავრცელდა რომანის ახალი, სერბიული რედაქცია, რომლის ერთ-ერთი უმთავრესი თავისებურებაა ალექსანდრესა და როქსანას ტრაგიკული სიყვარულის თემა. XV საუკუნეში გაჩნდა სერბიული რედაქციის რუსული ვარიანტი, რომელიც მცირეოდენი ცვლილებებით 1700-1713 წლებში პროზად თარგმნა არჩილ მეფემ. 1713-1724 წლებში არჩილის თარგმანი გალექსა მდივან-მწიგნობარმა პეტრე ჩხატარაისძემ, მანვე ხელახლა პროზაულად გადაამუშავა „ალექსანდრიანი“, სრულიად გადააკეთა ზოგიერთი ეპიზოდი, დაურთო ახალი თემატური დეტალები, გააღრმავა ანტიმუსლიმანური ტენდეცია, გააძლიერა ქრისტიანული მოტივი, შედარებისათვის მიმართა „ამირანდარეჯანიანი“, „ვისრამიანის“, „ვეფხისტყაოსნის“, „ლეილმაჯნუნიანი“, „იოსებზილიხანიანისა“ და სხვა თხზულებათა გმირებს.
„ალექსანდრიანის“ სამივე ქართული ვერსია დაცულია ხელნაწერების სახით: არჩილისა — საქართველოს ცენტრალურ არქივში (№ 123), ხელნაწერთა ინსტიტუტში (H-105) და სხვა. პ. ჩხატარაისძისა: გალექსილი — ხელნაწერთა ინსტიტუტში (Q-736), პროზაული — იქვე (H-1204, S-1514) და სხვა.
რესურსები ინტერნეტში
კატეგორია:ძველი ქართული ლიტერატურა
Formica pumila
Formica pumila — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ძევრულა
ძევრულა (ძერული) — მდინარე თერჯოლის მუნიციპალიტეტში. სიგრძე 12 კმ. სათავე აქვს ოკრიბა-არგვეთის სერის ძირას, ზღვის დონიდან 199 მ სიმაღლეზე, ძევრულის კარსტულ მღვიმეში. ერთვის ჩოლაბურს მარჯვნიდან სოფელ ეწერთან. წარმოადგენს მდინარე ტყიბულას გაგრძელებას.
ლიტერატურა
კატეგორია:იმერეთის მხარის მდინარეები
Dev (მუსიკოსი)
დევინ სთარ თეილსი, ცნობილი როგორც Dev (Devin Star Tailes; დ. 2 ივლისი, 1989, ტრეისი, კალიფორნია, აშშ) — ამერიკელი მომღერალი, სიმღერების ავტორი, რეპერი, მოდელი და რადიოს წამყვანი. მან ხელი მოაწერა კონტრაქტს ლეიბლთან, Universal Republic, 2010 წლის ოქტომბერში და გამოუშვა თავისი სადებიუტო სინგლი, „Bass Down Low", 2010 წლის 16 ნოემბერს. მისი სადებიუტო ალბომი, The Night the Sun Came Up, გამოვიდა 2012 წლის 27 მარტს. ალბომის მეორე სინგლი, „In the Dark", გავიდა მე-11 ადგილზე ბილბორდის ცხელ ასეულში. 2014 წელს მუსიკოსმა გამოუშვა ორი EP. დევინი არის Apple-ის რადიოს, Beats 1-ის, წამყვანი, რომელიც დაარსდა 2015 წელს.
მუსიკოსის მეორე სტუდიური ალბომი, I Only See You When I'm Dreamin', ხელმისაწვდომი გახდა წინასწარი შეკვეთისთვის 2017 წლის ივლისში. მასში შედის სინგლები „All I Wanna Do" და „Come at Me".
ადრეული ცხოვრება
დევინ სთარ თეილსი დაიბადა ტრეისიში, კალიფორნია. მისი დედა, ლიზა, უძრავი ქონების აგენტია, ხოლო მამა, რიკი ტეილსი, მხატვარი. მას ჰყავს ორი უმცროსი და, სიერა სოლი და მეიზე ლუა. მუსიკოსის არის კოსტა-რიკული, პორტუგალიური და მექსიკური წარმოშობის. ის გაიზარდა ქალაქ მანტეკაში.
4 წლის ასაკში მან დაიწყო ცურვა და იყო აშშ-ის ოლიმპიური განვითარების პროგრამის წევრი. ის სწავლობდა ბროკ ელიოტის დაწყებით სკოლაში და დაამთავრა სიერას საშუალო სკოლა 2007 წელს, სადაც იყო მუსიკალური გუნდის წევრი. მან სწავლა განაგრძო სან ხოაკინ დელტას კოლეჯში, სადაც სწავლობდა ინგლისურსა და ხელოვნების ისტორიას.
კარიერა
მან მიატოვა კოლეჯი პირველ კურსზე, რათა დაეწყო მუსიკალური კარიერა. მან ხელი მოაწერა კონტრაქტს ხმისჩამწერ ლეიბლთან - Indie-Pop. ექვსი თვის შემდეგ, Dev-ისა და Cataracs-ის სიმღერა „2Nite" გაიგზავნა რადიოში და მოხვდა Billboard Hot Dance Airplay-ის ჩარტში. 2009 წელს მუსიკოსი გადავიდა ლოს-ანჯელესში.
2010 წელს მუსიკოსმა დაიწყო მუშაობა ახალ სინგლზე „Like a G6". იმავე წლის აპრილში კომპოზიცია გავიდა პირველ ადგილზე ბილბორდის ცხელ ასეულში. 2010 წლის ოქტომბერში, Dev-მა ხელი მოაწერა ხელშეკრულებას ლეიბლთან Universal Republic. მისი პირველი ოფიციალური სინგლი, „Bass Down Low", 61-ე ადგილზე გავიდა ბილბორდის ცხელ ასეულში. კანადაში სიმღერამ 35-ე ადგილი დაიკავა. კომპოზიციას დიდი წარმატება ხვდა წილად გაერთიანებულ სამეფოში, სადაც ის მეათე ადგილზე გავიდა.
2011 წლის 25 აპრილს მუსიკოსმა გამოუშვა ახალი სინგლი „In the Dark". სიმღერამ კომერციული წარმატება მოიპოვა შეერთებულ შტატებში და გავიდა მე-11 ადგილზე ბილბორდის ცხელ ასეულში. ასევე სიმღერა მოხვდა ჩარტების ტოპ 40-ში კანადაში, ავსტრალიაში, დანიაში, ირლანდიაში, შოტლანდიასა და გაერთიანებულ სამეფოში.
მუსიკოსის სადებიუტო ალბომი The Night the Sun Came Up გამოვიდა გაერთიანებულ სამეფოში 2011 წლის 20 სექტემბერს. 2011 წლის მარტში გამოვიდა მუსიკოსის კოლაბორაციული ნამუშევარი, „ Backseat “. სიმღერამ ბილბორდის ცხელ ასეულში 26-ე ადგილი დაიკავა. მოგვიანებით მან დემი ლოვატოსთან ერთად გამოუშვა კომპოზიცია სახელწოდებით „Who's That Boy".
2012 წელს ფესტივალზე, Lollapalooza, მუსიკოსმა განაცხადა, რომ ამჟამად მუშაობდა თავის მეორე ალბომზე. 2013 წელს Universal Republic Records-მა გამოაცხადა, რომ ლეიბლი ფუნქციონირებას წყვეტდა და ლეიბლის ყველა შემსრულებელი გადავიდოდა Republic Records-ში.
1 ნოემბერს მუსიკოსმა თავის ოფიციალურ YouTube-ზე გამოაქვეყნა ახალი სიმღერა „Kiss It“.
2014 წელს მუსიკოსმა დატოვა Republic Records და გადაწყვიტა კომპოზიციების გამოშვება დამოუკიდებლად, ლეიბლის გარეშე. 2014 წლის 5 მაისს Dev-მა გამოუშვა EP სახელწოდებით Not All Love Songs Have To Be So Sad with NanosauR. EP გამოვიდა iTunes-ზე 2014 წლის 31 ივლისს. 2014 წლის 7 აგვისტოს მუსიკოსმა გამოაქვეყნა ახალი სიმღერის ფრაგმენტი თავის Instagram-ის ანგარიშზე, სახელწოდებით „Kids". ის გამოვიდა 23 სექტემბერს ლეიბლ Rica Lyfe Records-ის ლიცენზიის ქვეშ, რომელიც არის მუსიკოსის საკუთარი ლეიბლი.
2017 წლის ივლისში მუსიკოსმა გამოაქვეყნა ორი ახალი სინგლი: „All I Wanna Do“ და „Come at Me“.
2022 წლის ივლისში მუსიკოსი გამოვიდა Lollapalooza-ზე და განაცხადა, რომ მუშაობდა ახალ მუსიკაზე.
სქოლიო
კატეგორია:დაბადებული 2 ივლისი კატეგორია:დაბადებული 1989 კატეგორია:დაბადებული 1980-იანები კატეგორია:ამერიკელი პოპ-მომღერლები კატეგორია:ამერიკელი ჰიპ-ჰოპ მუსიკოსები კატეგორია:ამერიკელი ჰიპ-ჰოპ შემსრულებლები კატეგორია:ამერიკელი შემსრულებლები კატეგორია:ამერიკელი მომღერალი ქალები კატეგორია:ამერიკელი მომღერლები კატეგორია:ამერიკელი მუსიკოსები
კრისტინა კოხი
კრისტინა ჰემოკ კოხი (Christina Hammock Koch, დ.2 თებერვალი, 1979) — მსოფლიოს 562-ე და აშშ-ს 346-ე ასტრონავტი.
2019 წლის 14 მარტს „სოიუზ МС-12-ის“ ეკიპაჟთან ერთად ბაიკონურის კოსმოდრომიდან აიღო სტარტი. საერთაშორისო კოსმოსურ სადგურზე ბორტინჟინრის პოზიციაზე იმყოფებოდა პროგრამა МКС-59/60/61-ის ფარგლებში. დედამიწაზე დაბრუნდა „სოიუზ МС-13-ის“ ეკიპაჟის შემადგენლობით. ქალებს შორის იგი კოსმოსში ყოფნის ხანგრძლივობით რეკორდსმენია და ეს რიცხვი 328 დღეს 13 საათსა და 58 წუთს შეადგენს.
ბიოგრაფია
კრისტინა კოხი დაიბადა 1979 წლის 2 თებერვალს მიჩიგანის შტატის ქალაქ გრანდ-რაპიდსში, აშშ. ბავშვობა გაატარა სამხრეთ კაროლინის შტატში, ჯექსონვილში. ახლა კი ცხოვრობს ლივინგსტონში, მონტანა. მისი მამა, რონალდ ჰემოკი წარმოშობით ჯექსონვილიდანაა, ხოლო დედა — ბარბარა ჯონსენი მერილენდის შტატში, ქალაქ ჯონსენში დაიბადა.
კრისტინამ 1997 წელს დაასრულა სამხრეთ კაროლინის მეცნიერებათა და მათემატიკის სკოლა დაამთავრა, ქალაქ დარემეში და ჩაირიცხა კაროლინის შტატის უნივერსიტეტში, ქალაქ რალში. სწავლის დასრულებისას ორი ბაკალვრის ხარისხი ჰქონდა: ერთი ელექტროტექნიკაში 2001 წელს, ხოლო მეორე 2002 წელს ფიზიკაში. ამავე წელს მიიღო მაგისტრის ხარისხი ელექტროტტექნიკაში.
მინი|მარცხნივ|სელფი ღია კოსმოსში
შემდეგ ჩააბარა ნასას აკადემიაში, გოდარდას კოსმოსური ფრენების ცენტრში. ჩაატარა სამეცნიერო სამუშაოები ასტროფიზიკის მაღალი ენერგიის სფეროში, მონაწილეობა მიიღო სამეცნიერო ინსტრუმენტების შემუშავებაში ნასას რამდენიმე კოსმოსური მისიისთვის.
2007-დან 2009 წლამდე დაუბრუნდა საკვლევ სამუშაოს ჯონს ჰოპკინზის უნივერსიტეტის გამოყენებითი ფიზიკის ლაბორატორიაში. იგი შედიოდა იუპიტერის შესასწავლად ნასას პლანეტაშორისი სადგურის შემქმნელთა ჯგუფსა და დედამიწის რადიაციული სარტყელების საკვლევი თანამგზავრებისთვის ინსტრუმენტთა დამამზადებელთა გუნდში — Van Allen Probes.
2010 წელს დაბრუნდა ანტარქტიკაზე და სადგურ პალმერზე განაგრძო სამეცნიერო საქმიანობა. რამდენიმე ზამთრის განმავლობაში კვლევებს ატარებდა გრენლანდიის ნახევარ-კუნძულზე არსებულ სადგურ „ზედა ბანაკში“. 2012 წლის იანვრიდან ივლისამდე ინჟინერის პოზიციაზე მუშაობდა აშშ-ს ერთ–ერთ ფედერალურ სააგენტოში, ოკეანეებისა და ატმოსფერული კვლევების ეროვნულ სამმართველოში, ალიასკას შტატში, ქალაქ უტკიაგვიკთან ახლოს.. ამავე წლის აგვისტოდან კი დანიშნულ იქნა ოკეანეებისა და ატმოსფორული კვლევების სადგურის ხელმძღვანელად ამერიკის სამოაში.
მომზადება და ფრენა
2011-დან 2013 წლამდე მონაწილეობდა ნასას ასტრონავტთა ოცდამეერთე შესარჩევ კონკურსში. 2013 წლის ივნისში კრისტინა და კიდევ შვიდი კანდიდატი წარმატებით გადავიდნენ შემდეგ ეტაპზე და შეუდგნენ საბაზისო მომზადებას. 2015 წლის ივნისისთის მას დასრულებული ჰქონდა მოსამზადებელი კურსი, რომელიც მოიცავდა სამეცნიერო და ტექნოლოგიურ ბრიფინგებს, საერთაშორისო კოსმოსური სადგურის სისტემის გაცნობას, ღია კოსმოსში გასვლისა და წყალსა და ველურ ბუნებაში გადარჩენის ტრენინგებს. საზაფხულო წვრთნები გაიარა ორადგილიან ზებგერით სასწავლო რეაქტიულ თვითმფრინავში — „Northrop T-38 Talon“.
2018 წლის 5 თებერვალს იური გაგარინის სახელობის კოსმონავტთა მომზადების ცენრში შეუდგა ბორტინჟინრად მომზადების პროცესს, ანდრეი ბორისენკოსა და ნიკოლაი ჩუბომთან ერთად. ამავე წლის 14 თებერვალს ეკიპაჟმა მონაწილეობა მიიღო სამდღიან წვრთნაში, რომელიც მოიცავდა ზამთრის ტყიან და ჭაობიან რელიეფებში დაშვების იმიტაციას.
2018 წლის 24 მაისს შევიდა ეკიპაჟ „სოიუზ МС-12-ის“ ძირითად შემადგენლობაში, ასტრონავტ შენონ უოკერის ნაცვლად.
2019 წლის 19 თებერვალს „სოიუზ МС-12-ის“ სხვა წევრებთან, ალექსეი ოვჩინინთან და ნიკა ჰეიგთან ერთად საერთაშორისო კოსმოსური სადგურის რუსულ განყოფილებაში ფრიადზე ჩააბარა კომპლექსური გამოცდა. ამავე წლის 20 თებერვალს ჩააბარა სავარჯიშო ტრენინგი.
2019 წლის 14 მარტს 22:14 საათზე „სოიუზ МС-12-ის“ ეკიპაჟთან ერთად ბაიკონურის კოსმოდრომიდან აიღო სტარტი. 15 მარტს, 04:02 საათზე ხომალდი შეუერთდა საერთაშორისო კოსმოსურ სადგურს, ხოლო 06:10 საათზე ეკიპაში გადავიდა სადგურის ძირითად მოდულში.
იგი დედამიწაზე 2020 წლის 6 თებერვალს „სოიუზ МС-13-ის“ ეკიპაჟთან, რუს ალექსანრე სკვორცოვთან და იტალიელა კოსმონავტ ლუკა პარმიტანოსთან ერთად დაბრუნდა. 05:50 საათზე ხომალდი გამოეყო სადგურს, 08:18-ზე დაიწყო დამუხრუჭება და დაშვება განხორციელდა 09:13 საათზე, ყაზახეთის ქალაქ ჟეზყაზღანში.
პირადი ცხოვრება
2015 წლიდან იმყოფება ქორწინებაში რობერ კოხთან. მისი ჰობია იოგა, ტურიზმი და სხვა.
მინი|კრისტინა კოხი
სქოლიო
კატეგორია:დაბადებული 2 თებერვალი კატეგორია:დაბადებული 1979 კატეგორია:ამერიკელი კოსმონავტები კატეგორია:ქალი კოსმონავტები კატეგორია:პოლარეთის მკვლევრები კატეგორია:ამერიკელი ინჟინრები
ზაქარო
ზაქარო — სოფელი საქართველოში, მცხეთის მუნიციპალიტეტში, გალავნის თემში. მდებარეობს მდინარე თეზმის მარჯვენა ნაპირზე, ზღვის დონიდან 760 მ., მცხეთიდან 19 კმ, გალავნიდან 1 კმ. საბჭოთა პერიოდში განვითარებული იყო მევენახეობა და მეხილეობა.
დემოგრაფია
2014 წლის აღწერის მონაცემებით სოფელში ცხოვრობს 558 ადამიანი.
ბოლესლავ ლესმიანი
ბოლესლავ ლესმიანი (დ. 22 იანვარი, 1877, ვარშავა ― გ. 5 ნოემბერი, 1937, ვარშავა) — პოლონელი პოეტი, პოლონეთის ლიტერატურის აკადემიის წევრი (1933).
ზაქარო
ლიტერატურა
}
სქოლიო
კატეგორია:მცხეთის მუნიციპალიტეტის სოფლები
ბოლესლავ ლესმიანი
სქოლიო
კატეგორია:დაბადებული 1877 კატეგორია:გარდაცვლილი 1937 კატეგორია:გარდაცვლილი 5 ნოემბერი კატეგორია:დაბადებული 22 იანვარი კატეგორია:პოლონელი პოეტები
კალიქსტო-გარსია
კალიქსტო-გარსია (Calixto García) — ქალაქი და მუნიციპალიტეტი კუბაში, ოლგინის პროვინციაში. სახელი ეწოდა დამოუკიდებლობისათვის ომის გმირის, კალიქსტო გარსიას პატივსაცემად. მუნიციპალური ცენტრი მდებარეობს დასახლება ბუენავენტურაში.
გეოგრაფია
რელიეფი ძირითადად ბრტყელია. ნიადაგი შაქრის ლერწმის მოსაყვანად არ გამოიყენება, მისდევენ მეხოველეობას. შედარებით ნაკლებ ფართობებზე გაშენებულია ციტრუსები, გავრცელებულია ტროპიკული ტყეები.
დემოგრაფია
2004 წელს, მუნიციპალიტეტის მოსახლეობა 57 867 ადამიანს შეადგენდა. 617 კმ² ფართობზე მოსახლეობის სიმჭიდროვე იყო 93,8 ადამიანი კმ²-ზე.
რობლედილიო-დე-ლა-ვერა
რობლედილიო-დე-ლა-ვერა (Robledillo de la Vera) — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის ლა-ვერის კომარკის შემადგენლობაში. ფართობი —	 12,83 კმ². მოსახლეობა — 258 კაცი (2020 წ.).
სქოლიო
კატეგორია:კასერესის მუნიციპალიტეტები
არმენია (უისკონსინი)
არმენია (Armenia) — ქალაქი აშშ-ში, უისკონსინის შტატში. შედის ჯუნოს ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 707 ადამიანს შეადგენდა, სიმჭიდროვე 4,1 კაცი/კმ². ფართობი 201,2 კმ².
გეოგრაფია
აშშ-ის ბიუროს აღწერის მონაცემებით, ქალაქის ფართობი 201,2 კმ²-ს შეადგენდა. აქედან ხმელეთს 170,9 კმ², წყალს კი 30,3 კმ² უჭირავს.
სქოლიო
კატეგორია:ჯუნოს ოლქის ქალაქები
ყარადაღლი (გორანბოი)
ყარადაღლი (Qaradağlı) — სოფელი აზერბაიჯანში, გორანბოის რაიონში. მოსახლეობის რაოდენობა  —  	 	2 928  კაცი.
რესურსები ინტერნეტში
კატეგორია:გორანბოის რაიონის სოფლები
ვიკა კალანდია
ვიკა (ვერიკო) კალანდია (დ. 25 ოქტომბერი, 1987, თბილისი) — ქართველი მსახიობი, ტელეწამყვანი.
2010 წელს დაამთავრა შოთა რუსთაველის თეატრისა და კინოს უნივერსიტეტის სამსახიობო ფაკულტეტი.
რეკლამები
2017 წელს მიჰყავდა ტელეკომპანია „იმედზე“ მიჰყავდა შოუ „ჩვენ ვარსკვლავები ვართ“; 2020 წელს მიჰყავდა ტელეკოპმანია „ფორმულას“ გადაცემა „თვითიზოლაცია“; 2021 წლიდან არის ტელეკომპანია იმედის გადაცემა „დღის შოუს“ წამყვანი.
სქოლიო
კატეგორია:ქართველი მსახიობები კატეგორია:ქართველი ტელეწამყვანები კატეგორია:დაბადებული 1987 კატეგორია:დაბადებული 25 ოქტომბერი
27 თებერვალი
27 თებერვალი — გრიგორიანული კალენდრის 58-ე დღე. წლის ბოლომდე დარჩენილია 307 დღე (ნაკიან წელში - 308).
დღის მოვლენები
thumb|90px|ანრი IV
ამ დღეს დაბადებულნი
მინი|90პქ|კონსტანტინე I
იხილეთ აგრეთვე
0227
მითრიდატე V
მითრიდატე V — ქართლის მეფე IV საუკუნის 60–70-იან წლებში. „ქართლის ცხოვრების“ ცნობით, იგი იყო ქართლის გამაქრისტიანებელი მეფის მირიანის შვილიშვილი, მისი ვაჟის – ბაქარის (ბაკურის) ძე. ზრუნავდა ეკლესიების მშენებლობაზე; კერძოდ, მას აუშენებია ეკლესია თუხარისის ციხის შიგნით, შეუმკია ერუშეთისა და წუნდის ეკლესიები.
სქოლიო
კატეგორია:იბერიის მეფეები კატეგორია:ფარნავაზიანები
Formica pyrenaea
Formica pyrenaea — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
დაჩი ფოფხაძე
დაჩი ფოფხაძე (დ. 27 იანვარი, 1984) — ქართველი ფეხბურთელი, ბოლნისის „სიონის“ მარჯვენა მცველი.
რესურსები ინტერნეტში
კატეგორია:დაბადებული 1984 კატეგორია:ქართველი ფეხბურთელები კატეგორია:თბილისის ლოკომოტივის ფეხბურთელები კატეგორია:რუსთავის მეტალურგის ფეხბურთელები კატეგორია:ცხინვალის ფეხბურთელები კატეგორია:ქუთაისის ტორპედოს ფეხბურთელები კატეგორია:ფოთის კოლხეთის ფეხბურთელები კატეგორია:ზუგდიდის ფეხბურთელები კატეგორია:ბოლნისის სიონის ფეხბურთელები კატეგორია:დაბადებული 27 იანვარი
ვიაზოვსკი (ბაშკირეთი)
ვიაზოვსკი  (Вязовка; Вязовский) — სოფელი რუსეთის ფედერაციაში, ბაშკირეთის რესპუბლიკის ბირსკის რაიონში.
2010 წლის მონაცემებით, სოფელში ცხოვრობს 144 ადამიანი. რაიონულ ცენტრ ბირსკიდან დაშორებულია 13 კილომეტრით. უახლოესი რკინიგზის სადგურია უფა, რომელიც დაშორებულია 95 კმ-ით.
2002 წლის აღწერის მიხედვით, მოსახლეობის უმრავლესობას მარიელები შეადგენენ (53 %).
De Blob 2
{{ინფოდაფა ვიდეო თამაში Halfbrick Studios (DS) }} De Blob 2 — პლატფორმერი ვიდეო თამაში, ის შექმნა Blue Tongue Entertainment-მა, გამოსცა THQ-მ და Syfy Kids-მა. იგი არის de Blob-ის პირდაპირი გაგრძელაბა. მასში მოთამაშე მართავს არსებას სახელად Blob-ს, მისი მიზანია გააფერადოს და გაალამაზოს გაუფერული მსოფლიო საღებავებით, რომლის გადაცვლა შეუძლია საღებავის წყაროებიდან, ის უნდა შეებრძოლოს მოწინააღმდეგეებს და სხვა. თამაში გამოვიდა 2011 წლის 22 თებერვალს ჩრდილოეთ ამერიკაში, ამავე წლის 24 თებერვალს ავსტრალიაში, ხოლო 25 თებერვალს ევროპაში. ხელმისაწვდომია შემდეგი პლატფორმებისთვის: PlayStation 3, Xbox 360 Wii და DS. თამაშმა კარგი შეფასება მიიღო კრიტიკოსებისგან.
სქოლიო
კატეგორია:2011 წლის ვიდეო თამაშები კატეგორია:Nintendo DS-ის თამაშები კატეგორია:PlayStation 3-ის თამაშები კატეგორია:THQ-ის თამაშები კატეგორია:ვიდეო თამაშები შემუშავებული ავსტრალიაში კატეგორია:ვიდეო თამაშები სტერეოსკოპიური 3D გრაფიკით კატეგორია:Wii-ის თამაშები კატეგორია:Xbox 360-ის თამაშები კატეგორია:ერთმოთამაშიანი და მრავალმოთამაშიანი ვიდეო თამაშები
ლესოზავოდსკი
ლესოზავოდსკი (Лесозаводск) ― ქალაქი რუსეთში, პრიმორიეს მხარეში. მდებარეობს მდინარე უსურის ნაპირზე. არის რკინიგზის სადგური ხაბაროვსკ–უსურიისკის ხაზზე. ქალაქის სტატუსი მიენიჭა 1938 წელს.
სქოლიო
კატეგორია:პრიმორიეს მხარის ქალაქები
ივლისი 2010
ივლისი - 2010 წლის მეშვიდე თვეა. დაიწყო ხუთშაბათს და დამთავრდა 31 დღის შემდეგ შაბათს.
პორტალი:ახალი ამბები
07
ტალავერუელა-დე-ლა-ვერა
ტალავერუელა-დე-ლა-ვერა (Talaveruela de la Vera) — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის ლა-ვერის კომარკის შემადგენლობაში. ფართობი —	 21,34 კმ². მოსახლეობა — 298 კაცი (2020 წ.).
სქოლიო
კატეგორია:კასერესის მუნიციპალიტეტები
ყარამუსალი
ყარამუსალი (Qaramusalı) — სოფელი აზერბაიჯანში, გორანბოის რაიონში. მოსახლეობის რაოდენობა  —  	 1 200  კაცი.
რესურსები ინტერნეტში
კატეგორია:გორანბოის რაიონის სოფლები
Deep End (ჯგუფი)
Deep End — ინგლისელი გიტარისტ და ვოკალისტ პიტ ტაუნსენდის პროექტი და სუპერჯგუფი, რომელშიც შედიოდნენ დევიდ გილმორი, ჩუჩო მერჩენი, საიმონ ფილიპსი, ჯოდი ლინსკოტი, ჯონ ბანდრიკი და სხვები.
გამოსვლები
1985 წელს ჯგუფმა გამართა ორი საქველმოქმედო კონცერტი ლონდონის ბრიქსტონის აკადემიაში (მესამე არ შედგა ბილეთების მცირე რაოდენობის გაყიდვის გამო. კონცერტების ჩანაწერები გამოვიდა ალბომების Deep End Live! და Live: Brixton Academy '85 სახით. ჯგუფი ასევე გამოვიდა საფრანგეთში და გადაცემაში The Tube. ტაუნსენდის შვილი ემა ლონდონურ კონცერტებში მონაწილეობდა ვოკალისტის სახით.
ჯგუფში შემავალ მუსიკოსთა ნაწილი ასევე გამოდიოდა ტაუნსენდის სხვა პროექტების შემადგენლობაში და The Who-სთან.
სქოლიო
კატეგორია:ბრიტანული როკ-ჯგუფები კატეგორია:სუპერჯგუფები
ათერინისებრნი
ათერინისებრნი (Atherinidae) — თევზების ოჯახი ათერინისნაირთა რიგისა. სახეობების უმრავლესობა 15 სმ, ზოგი – 30 სმ-მდე სიგრძისაა. ბინადრობენ ტროპიკულ და სუბტროპიკულ, ზოგჯერ ზომიერი ზონის ზღვებში, იშვიათად — მტკნარ წყალსატევებში. გვხვდება შავ და კასპიის ზღვებში. აქ ფართოდ გავრცელებული პოპულაციები წყაროების ნაწილის მიხედვით წარმოადგენს ჩვეულებრივი ათერინის (Atherina boyeri) ქვესახეობებს, შესაბამისად — A. p. pontica და A. p. caspia. ზოგიერთი წყაროს მიხედვით კი ორივე პოპულაცია ერთი სახეობა — Atherina caspia-ა, ან ცალ-ცალკე სახეობები — A. pontica და A. caspia. შავი ზღვიდან ისინი შემოდიან საქართველოს მდინარეებშიც. ცოცხლობენ 6 წლამდე. ტოფობენ ზაფხულობით სანაპირო ზონაში. იკვებებიან მცირე ზომის უხერხემლო ცხოველებით, თავის მხრით, ათერინები მრავალი სარეწაო თევზის საკვებია. ათერინისებრთა ზოგ სახეობას სარეწაო მნიშვნელობა აქვს.
სქოლიო
კატეგორია:ათერინისნაირნი
რასელ-აინშტაინის მანიფესტი
რასელ-აინშტაინის მანიფესტი გამოიცა ლონდონში 1955 წლის 9 ივლისს ბერტრან რასელის მიერ ცივი ომის პიკის პერიოდში. მასში ხაზგასმული იყო ბირთვული იარაღის საშიშროებები და მოუწოდებდა მსოფლიო ლიდერებს საერთაშორისო კონფლიქტის მშვიდობიანი გადაწყვეტის გზები მოეძებნათ. მანიფესტს ხელი მოაწერა 11 წამყვანმა ინტელექტუალმა და მეცნიერმა, მათ შორის ალბერტ აინშტაინმა, სიკვდილამდე რამდენიმე დღით ადრე 1955 წლის 18 აპრილს. გამოცემიდან ნამდენიმე დღეში ფილანტროპმა კირუს ეტონმა მანიფესტში მოწოდებული კონფერენციის სპონსორობა ითავა პაგუოში, ნოვა სკოტია. კონფერენცია, რომელიც 1957 წლის ივლისში ჩატარდა იყო პირველი პაგუოშის სამეცნიერო კონფერენციათა სერიაში.
რესურსები ინტერნეტში
კატეგორია:საერთაშორისო ურთიერთობები კატეგორია:ბირთვული იარაღი
Airbus A380
მინი|აერობუს A380 აერობუს ა380 (Airbus A380) — ორსართულიანი თვითმფრინავი წარმოებული ევროპული კორპორაცია აერობუსის, ევროპის აეროკოსმოსური და თავდაცვითი კონცერნის შვილობილის, მიერ. უდიდესმა სამგზავრო თვითმფრინავმა მსოფლიოში, A380-მა პირველი ფრენა 2005 წლის 27 აპრილს განახორციელა ტულუზიდან (საფრანგეთი). 2007 წლის 25 ოქტომბერს კი პირველი კომერციული ფრენა განახორციელა სინგაპურიდან სიდნეიში სინგაპურის ავიახაზებით.
მონაცემები
Airbus А380 — ფართე ფუზელაჟიანი, ორსართულიანი, ოთხ ძრავიანი სამგზავრო თვითმფრინავი, შექმნილია Airbus S.A.S მიერ - უმსხვილესი სერიული ავიალაინერი მსოფლიოში ( სიმაღლე 24,08 მეტრი, სიგრძე 72,75 მეტრი, ფრთის განშლა 79,75 მეტრი). ტევადობა - 525 მგზავრი სამი კლასის სალონში, 853 მგზავრი ერთკლასიან კონფიგურაციაში. შეუძლია დაჯდომის გარეშე იფრინოს 15 400 კმ-მდე მანძილზე. დახასიათება: აქვს 4 ძრავა. შეუძლია 150 ტ ტვირთის გადატანა 10 370 კმ-მდე მანძილზე. მაქსიმალური ასაფრენი მასა — 560 ტ (თვითონ თვითმფრინავის წონა შეადგენს 280 ტ). დღეს A380 ითვლება ყველაზე დიდ სამგზავრო ავიალაინერად მსოფლიოში, იგი უსწრებს ტევადობით Boeing 747, რომელსაც მხოლოდ 525 მგზავრის გადაყვანა შეუძლია (Boeing 747 36 წლის განმავლობაში ითვლება ყველაზე მსხვილ სამგზავრო ლაინერად მსოფლიოში). დამპროექტებლების თქმით, თვითმფრინავის შექმნისას ყველაზე რთულ ნაწილს შეადგენდა მისი მასის შემცირება.
ამ პრობლემის გადაჭრა მოხერხდა კომპოზიტური მასალების გამოყენებით. ასევე მასის შესამცირებლად გამოყენებული იქნა თანამედროვე ტექნოლოგიები და გაუმჯობესებული ალუმინის შენადნობები. ასე, 11-ტონიანი ცენტროპლანის მასის 40%-ს შეადგენს კარბონი. ზედა და გვერდითა ფიუზელაჟის პანელების დასამზადებლად გამოიყენება ჰიბრიდული მასალა „GLARE“ (Glass laminate aluminium reinforced epoxy).
დიდ ლაინერებს შორის ის ყველაზე ეკონომიურია — 3 ლიტრა საწვავი 1 მგზავრზე 100 კილომეტრ მანძილზე. Airbus-ის განცხადებით A380 წვავს 17%-ით ნაკლებ საწვავს ვიდრე თანამედროვე ყველაზე დიდი თვითმფრინავი (ბოინგ 747). შესაბამისად გამოიყოფა ნაკლები CO2. 1 მგზავრზე გათვლით 1 კილომეტრზე 75 გრამი CO2.
გამოშვება
ავიალაინერის მთავარი სექციები იწყობა საფრანგეთში, დიდ ბრიტანეთში, გერმანიასა და ესპანეთში. მათი ზომების გამო ამ ნაწილების ტრანსპორტირება ხდებოდა ხმელეთის და საზღვაო ტრანსპორტის გამოყენებით, თუმცა ზოგი მცირე ზომის ნაწილი თვითმფრინავითაც( Ан-124) გადაჰქონდათ. A380-ის კომპონენტებს უშვებენ ისეთი კომპანიები როგორიცაა Rolls-Royce, SAFRAN, United Technologies, General Electric, და Goodrich [8].. ფიუზელაჟის წინა და უკანა სექციები იტვირთებოდა ჰამბურგში გემზე «Ville de Bordeauxruen», რომელიც ეკუთვნობა ეარბასს, და იქიდან იგზავნებოდა დიდ ბრიტანეთში.
ცდების ჩატარება
5 ცალი A380 აშენდა დემონსტრაციისთვის და ტესტირებისთვის. პირველი ფრენა დაიწყო 2005 წლის 27 აპრილს. ეს თვითმფრინავი რომელიც აღჭურვილი იყო ძრავით Trent 900,  აფრინდა ტულუზის საერთაშორისო აეროპორტიდან, ეკიპაჟი შეადგენდა 6 ადამიანს და უფროსი იყო პილოტი გამომცდელი ჟაკ როსი. თვითმფრინავი წარმატებით დაეშვა 3 საათი და 54 წუთი ფრენის შემდეგ. 2005 წლის 1 დეკემბერს A380-მა მიაღწია თავის მაქსიმალურ სიჩქარეს 0.96 მახი.
2006 წლის 10 იანვარს შესრულდა პირველი ტრანსატლანქტიკური ფრენა. A380 ჩაფრინდა კოლუმბიაში რომ შემოწმებულიყო მისი გამართული მუშაობა მაღალმთიან აეროპორტში, შემდგომ კი გადაფრინდა იკალუიტში (ნუნავუტა, კანადა) რომ შეემოწმებინათ ცივი ამინდის პირობებში.
კონსტრუქცია
ახალი ეირბასის გაყიდვას აპირებდნენ ორი მოდიფიკაციით. მოდიფიკაცია A380-800 იყო გათვლილი 555 მგზავრის ტრანსპორტირებაზე 3 კლასად დაყოფისას. ან 853 მგზავრი (538 ძირითად სართულზე და 315 ზედა სართულზე) 1 ეკონომ კლასით. 2007 წლის მაისში ეარბასმა შესთავაზა მგზავრებს 370 კილომეტრით მეტ მანძილზე გადაადგილება, მაგრამ მგზავრების რაოდენობა შემცირდებოდა 525-მდე (3 კლასი). A380-800-ის ფრენის მანძილი წარმოადგენს 15400 კმ-ს. მეორე სატვირთო მოდიფიკაცია A380-800F შეძლებს გადაზიდოს 150 ტონა ტვირთი 10370 კმ მანძილზე. შემდგომი ვარიანტები A380-900 იქნება მეტ ადგილიანი (656 3 კლასით ან 960 მგზავრი მხოლოდ ეკონომკლასით), და ფრენის მანძილი კი დარჩება იგივე რაც ჰქონდა A380-800-ს.
პილოტების კაბინა
კაბინების მსგავსი მდებარეობას, პროცედურებს და პილოტაჟის მონაცემებს ეარბასი იყენებს თავის სხვა თვითმფრინავებშიც, იმისთვის რომ შეამციროს დანახარჯი ეკიპაჟის ტრენინგზე. A380-ს აქვს გაუმჯობესებული შუშის კაბინა და დისტანციური სამართავი საჭე, რომელიც მიბმულია გვერდითა მართვის სახელურზე. საინფორმაციო მოწყობილობები ეკიპაჟის კაბინაში: 9 თხევადკრისტალური მონიტორი, მანდედან 2 გამოიყენება ნავიგაციის მონაცემებისთვის, 2 ფრენის მონაცემებისთვის, 2 ძრავების მუშაობის ინდიკატორი, 1 აჩვენებს სრული სისტემის მდგომარეობას რეალურ დროში და კიდევ 2 მრავალფუნქციური.
ძრავები
A380 შეიძლება იყოს აღჭურვილი 2 ტიპის ძრავით: A380-841, A380-842 и A380-843F — ძრავი Rolls-Royce Trent 900, ხოლო A380-861, A380-862, A380-863F, A380-864F — ძრავი Engine Alliance GP7000.
ხმის შემცირება იყო ერთ-ერთი ძირითადი მოთხოვნა ა380-ის პროექტირებისას, რაც ნაწილობრივ აისახა ძრავის კონსტრუქციაზე. ორივე ძრავის ტიპი აკმაყოფილების ხმაურიანობის შეზღუდვებს რომელიც დაწესებულია ლონდონის აეროპორტ ჰიტროუში.
რესურსები ინტერნეტში
კატეგორია:აერობუსის თვითმფრინავები
Formica quadrata
სქოლიო
კატეგორია:ჭიანჭველები
პერუს არქეოლოგიური ძეგლები
პერუს არქეოლოგიური ძეგლები — სიაში წარმოდგენილია პერუს არქეოლოგიური ძეგლები. აღსანიშნავია, რომ პერუს ტერიტორიაზე ბოლო 20-30 წლის განმავლობაში ტარდება არქეოლოგიური გათხრები, ზოგი ობიექტის დათარიღება ხშირად იცვლება. ტაბულაში მოყვანილია მონაცემები 1990-იანი წლების დასასრულისთვის.
რესურსები ინტერნეტში
კატეგორია:პერუს არქეოლოგიური ძეგლები
ახალი ზელანდია 1920 წლის ზაფხულის ოლიმპიურ თამაშებზე
ახალმა ზელანდიამ ზაფხულის ოლიმპიურ თამაშებზე პირველად იასპარეზა 1920 წელს, ბელგიის ქალაქ ანტვერპენში. ამ თამაშებზე მათ ერთი ბრინჯაოს მედალი მოიპოვეს.
რესურსები ინტერნეტში
კატეგორია:ქვეყნები 1920 წლის ზაფხულის ოლიმპიურ თამაშებზე კატეგორია:ახალი ზელანდია ზაფხულის ოლიმპიურ თამაშებზე კატეგორია:ოკეანეთის ქვეყნები ზაფხულის ოლიმპიურ თამაშებზე
დემიდოვსკი (ბაშკირეთი)
დემიდოვსკი  (Демидовка; Демидовский) — სოფელი რუსეთის ფედერაციაში, ბაშკირეთის რესპუბლიკის ბირსკის რაიონში.
2010 წლის მონაცემებით, სოფელში ცხოვრობს 10 ადამიანი. რაიონულ ცენტრ ბირსკიდან დაშორებულია 15 კილომეტრით. უახლოესი რკინიგზის სადგურია უფა, რომელიც დაშორებულია 123 კმ-ით.
სქოლიო
კატეგორია:ბირსკის რაიონის სოფლები
რობერ დე კრაონი
რობერ დე კრაონი (Robert de Craon, აგრეთვე ცნობილი როგორც რობერტ ბურგუნდიელი, Robertus de Burgundio, Robert Le Bourguignon) (გ. 13 იანვარი, 1149) — ტამპლიერების ორდენის მეორე დიდი მაგისტრი 1136–1149 წლებში.
ბიოგრაფია
რობერ დე კრაონი ისტორიაში პირველა 1193 წელს მოიხსენიება. იგი საფრანგეთის მაღალი არისტოკრატიიდან იყო და მეტსახელად "ბურგუნდიელად" მოიხსენიბა, რადგანაც კაპეტინგების დინასტიასთან დანათესავებული პირი იყო. 1126 წელს იგი პალესტინაში ტამპლიერთა ორდენის წევრი გახდა. 1132–1136 წლებში რობერ დე კრაონი ორდენის სენეშალი იყო ევროპაში და ესპანეთის საქმეების განკარგვა ევალებოდა. 1136 წელს რობერი კვალვ პალესტინაშია. ამ წელს თურქ-სელჯუკები თავს დაესხნენ ქალაქ ტეკოას. ტამპლიერებმა რობერის მეთაურობით შეძლეს ქალაქის დაცვა. გაქცეულმა თურქებმა გამოდევნებული ტამპლიერები ხაფანგში შეიტყუეს და უამრავი რაინდი ბრძოლის ვერზე დაეცა. მათ შორის ოდ დე მონფაკონი და მედროშე ბერნარ ვაშერი.
1139 წელს რობერმა პაპ ინოკენტი II-ისაგნ მიიღო ბულა „ომნე დატუმ ოპტიმუმ“, რომლითაც ეს უკანასკნელი ტამპლიერებს დიდ პრივილეგიებს ანიჭებდა. 1140 წელს რობერის მმართველობის დროს დიდი მაგისტრის ზალაუფლება შეზღუდულ იქნა კონვენტის მიერ.
ლიტერატურა
კატეგორია:პიროვნებები გაურკვეველი დაბადების თარიღით კატეგორია:გარდაცვლილი 13 იანვარი კატეგორია:გარდაცვლილი 1147 კატეგორია:ტამპლიერთა ორდენის დიდი მაგისტრები
კუეტო
კუეტო (Cueto) — ქალაქი და მუნიციპალიტეტი კუბაში, ოლგინის პროვინციაში. ჩრდილოეთით ესაზღვრება ბანესისა და მაიარის მუნიციპალიტეტები, სამხრეთით — სანტიაგო-დე-კუბის პროვინცია, დასავლეთით კი ურბანო-ნორისისა და ბაგუანოსის მუნიციპალიტეტები.
დემოგრაფია
2004 წელს, მუნიციპალიტეტის მოსახლეობა 34 503 ადამიანს შეადგენდა. 326 კმ² ფართობზე მოსახლეობის სიმჭიდროვე იყო 105,8 ადამიანი კმ²-ზე. მუნიციპალიტეტში ასევე სახლობენ ადგილობრივი ინდიელები.
სქოლიო
კატეგორია:კუბის ქალაქები
აგვისტო 2010
აგვისტო - 2010 წლის მერვე თვეა. დაიწყო კვირას და დამთავრდა 31 დღის შემდეგ სამშაბათს.
პორტალი:ახალი ამბები
08
მითრიდატე IV
მითრიდატე IV, მირდატი — ქართლის (იბერიის) მეფე III საუკუნის დასასრულს ან IV საუკუნის დასაწყისში. „ქართლის ცხოვრების“ ცნობით, იგი იყო ბაკურ მეფის ძე და მამა ასფაგურისა. ჩვენამდე მოღწეული ქართული წყაროები, რომლებშიც მოხსენიებულია მითრიდატე IV („მოქცევაჲ ქართლისაჲ“, „ქართლის ცხოვრება“), არავითარ კონკრეტულ ფაქტს არ ასახელებენ მისი მოღვაწეობიდან.
სქოლიო
კატეგორია:იბერიის მეფეები კატეგორია:ფარნავაზიანები
მცირე ზღვა
მინი|300პქ|კლდე „მცირე ზღვაში“ „მცირე ზღვა“ (Малое Море) — ბაიკალის აკვატორიის ნაწილი, თითქმის ყურე, რომელიც ღია ბაიკალიდან გამოყოფილია ოლხონის კუნძულით და პროვალის ყურით. სიგრძე დაახლოებით 70 კმ, სიგანე 5-იდან 16 კმ-მდე. ჩრდილოეთ ნაწილში წყლის სიღრმე 210 მ აღწევს. ნაპირები ამაღლებულია. ჩრდილოეთ სანაპიროს გასწვრივ ვრცელდება ზღვისპირა ქედი, რომლის სიმაღლე ზღვის დონიდან 1746 მ-მდეა. არის კუნძულები და კონცხები. კლიმატი საერთო ტბის ჰავასთან შედარებით რბილია. დამახასიათებელია სტეპური მცენარეულობა. ერთვის მდინარე სარმა. განვითარებულია თევზჭერა. მდიდარია თევზით, მათ შორის მოიპოვება ზუთხი, გოლომიანკა, ბაიკალური ომული, სიგი, ქორჭილა და სხვ. ნაპირებზე მდებარეობს რამდენიმე დასახლებული პუნქტი, რომელთა შორის აღსანიშნავია: ხუჟირი, ხარანცი, პესჩანაია. არის მრავალრიცხოვანი ტურბაზები. „მცირე ზღვა“ მოქცეულია იმიერბაიკალეთის ეროვნული პარკის ტერიტორიაზე.
სამხრეთ-დასავლეთით გამოიყოფა მცირე ყურე მუხორი. აქვე იწყება „ოლხონის ჭიშკარი“, რომლის მეშვეობით „მცირე ზღვა“ უერთდება ბაიკალის დანარჩენ ნაწილს. სანაპირო წარმტაცი ლანდშაფტებით გამოირჩევა. ბურიატები „მცირე ზღვას“ ნარინ დალაის უწოდებენ, რათ ითარგმნება როგორც „ვიწრო ზღვა“.
რესურსები ინტერნეტში
კატეგორია:ბაიკალი
ზემო ნიჩბისი
დემოგრაფია
2014 წლის აღწერის მონაცემებით სოფელში ცხოვრობს 208 ადამიანი.
სქოლიო
კატეგორია:მცხეთის მუნიციპალიტეტის სოფლები
პოპკორნი
პოპკორნი (ინგლ. popcorn, popped corn - გამსკდარი სიმინდი) - გაცხელებისას გამსკდარი სიმინდის მარცვლები. ხანდახან მზადდება ზეთში ან კარაქში, ემატება ყველი ან კარამელი. დანამატების გარეშე მდიდარია ანტიოქსიდანტებით და შეიცავს მცირე რაოდენობის შაქარს, ცხიმებს და კალორიებს. ითვლება კინოთეატრის ტრადიციულ საკვებად, ჩვეულებრივად იყიდება მუყაოს ყუთში ან პოლიეთილენის პარკში მარილიანი ან ტკბილი, მაღაზიებში გვხვდება შეფუთვებშიც.
ისტორია
დღევანდელი პოპკორნი მე-19 საუკუნეში გაჩნდა. თავდაპირველად მარცვლებს ხელით ამუშავებდნენ, შემდეგ ერთ-ერთმა ამერიკელმა ტკბილეულების მაღაზიის მფლობელმა შექმნა ორთქლზე მომუშავე პოპკორნის მანქანა, რამაც პოპკორნი უფრო ხელმისაწვდომი და პოპულარული გახადა. ამერიკაში პოპკორნით რძით და შაქრით ხშირად საუზმობდნენ, დიდი დეპრესიის, 1920-იანი წლების ეკონომიკური ჩავარდბის დროს კი პოპკორნის მომზადება გლეხებისთვის ხშირად შემოსავლის ძირითადი წყარო ხდებოდა. კინოთეატრების მფლობელები თავდაპირველად ეწინააღმდეგებოდნენ პოპკორნის მანქანების დაყენებას, რადგან პოპკორნი ფილმების ყურებისას მაყურებლის ყურადღებას ფანტავდა. კინოთეატრში პოპკორნის მანქანა პირველად 1936 წელს დაიდგა. პოპკორნის გაყიდვა მფლობელებს მეტ შემოსავალს აძლევდა, ვიდრე ბილეთების გაყიდვა და ბილეთების ფასი დაბლად რჩებოდა. პოპკორნის მიკროტალღურ ღუმელში მოსამზადებელი პირველი შეფუთვა 70-იან წლებში გაჩნდა. დღეს პოპკორნი მთელ მსოფლიოშია პოპულარული.
მომზადების წესი
მარცვლების ასეთი თვისება იხსნება სიმინდის სპეციალური, ფეთქებადი სახეობის მარცვლებში მცირე რაოდენობით სახამებლის შემცველობით, რომელიც შეიცავს წყალს - გაცხელებისას წყალი ორთქლდება, ზრდის წნევას და ხევს მარცვლის ზედაპირს, რის გამოც ის იცვლის ფორმას და დიდდება. ჩვეულებრივი სიმინდის მარცვლებიდან პოპკორნის დამზადება რთული ან შეუძლებელია, ამ სახეობის სიმინდი უმეტესად ჩრდილოეთ და სამხრეთ ამერიკაში იზრდება. მომზადებისას მნიშვნელოვანია ტემპერატურის სწორი არჩება - ზედმეტად სწრაფად გაცხელებული სიმინდი არათანაბრად სკდება, ზედმეტად ნელა გაცხელებისას კი შეიძლება საერთოდ არ გასკდეს.
წყაროები
კატეგორია:კულიბარია კატეგორია:გასტრონომია
Formica quadrinotata
სქოლიო
კატეგორია:ჭიანჭველები
პრაღის ეროვნული თეატრი
ეროვნული თეატრი — ეროვნული თეატრი პრაღაში, ჩეხური ოპერის ალმა-მატერი და ჩეხეთის ისტორიისა და ხელოვნების ეროვნული მონუმენტი.
ეროვნული თეატრი ჩეხური კულტურული ინსტიტუტების ერთ-ერთი უმნიშვნელოვანესი ნაწილია თავისი მდიდარი არტისტული ტრადიციით, შექმნილი ჩეხური საზოგადოების ყველაზე გამორჩეული პიროვნებების მხარდაჭერით. ამ ტრადიციის წყალობით შენარჩუნდა და განვითარდა ერის ყველაზე მნიშვნელოვანი ატრიბუტი — ჩეხური ენა და ჩეხური მუსიკისა და დრამატული აზროვნების ხედვა.
დღეს ეროვნული თატრი შედგება სამი სამხატვრო ანსამბლისგან — ოპერა, ბალეტი და დრამატურგია, რომელთა წარმოდგენები იმართება ეროვნული თეატრის ისტორიულ შენობაში, სახელმწიფო თეატრსა და კოლოვრატის თეატრში.
რესურსები ინტერნეტში
კატეგორია:პრაღის არქიტექტურა კატეგორია:ჩეხური კულტურა კატეგორია:ჩეხეთის თეატრები
მაგდებურგის საკათედრო ტაძარი
thumb|300px|ხედი მაგდებურგზე კათედრალით მარჯვენივ მაგდებურგის საკათედრო ტაძარი, ოფიციალურად წმინდა ეკატერინესა და მორისის საკათდერო ტაძარი იყო პირველი გოტიკური ტაძარი გერმანიაში და 100,98 მ სიმაღლით ყველაზე მაღალი კათედრალია ყოფილ აღმოსავლეთ გერმანიაში. ტაძარი მდებარეობს მაგდებურგში, საქსონია-ანჰალტის დედაქალაქში, გერმანია. ამ ტაძარში დაკრძალულია ოტო I დიდი.
კათედრალის ადგილას პირველი ეკლესია აშენდა 937 წელს და ის იყო წმ. მორისის სააბატო. დღევანდელი კათედრალი შენდებოდა 300 წლის განმავლობაში 1209 წლიდან, ხოლო კოშკის ქიმები 1520 წელს დასრულდა. მრავალგზის დარბევის მიუხედავად კათედარლი მდიდარია ხელოვნების ნიმუშებით ანტიკურიდან თანამედროვე პერიოდის ჩათვლით.
კატეგორია:ქრისტიანული ტაძრები კატეგორია:გერმანიის ტაძრები კატეგორია:გოტიკური არქიტექტურა
უადი
მინი|უადი, [[ნეგევი, ისრაელი]] უადი (وادي) — პერიოდული ნაკადების ან მშრალი ხევების სახელწოდება არაბეთისა და ჩრდილოეთ აფრიკის უდაბნოებში.
სიგრძეში უადები აღწევენ მრავალ ასეულ კილომეტრს და მთავრდებიან გაუდინარ დადაბლებებში. მათი ფსკერი დაფარულია პროლუვიონით. უადების გენეზისი რთულია, შესაძლოა ისინი მდინარეთა რელიქტურ ხეობებს წარმოადგენენ, რომლებიც ოდესღაც ნოტიო პირობებში არსებობდნენ. ძლიერი წვიმების დროს უადები წყლით ივსება.
ტერმინი უადი ფართოდ გამოიყენება ჩრდილოეთ აფრიკის, არაბეთისა და სირიის გეოგრაფიულ ლიტერატურაში.
ლიტერატურა
კატეგორია:ჰიდროლოგია კატეგორია:მდინარეები
დესიატკინო
დესიატკინო (Десяткин; Десяткино) — სოფელი რუსეთის ფედერაციაში, ბაშკირეთის რესპუბლიკის ბირსკის რაიონში.
2010 წლის მონაცემებით, სოფელში ცხოვრობს 42 ადამიანი. რაიონულ ცენტრ ბირსკიდან დაშორებულია 15 კილომეტრით. უახლოესი რკინიგზის სადგურია უფა, რომელიც დაშორებულია 123 კმ-ით.
2002 წლის აღწერის მიხედვით, მოსახლეობის უმრავლესობას რუსები შეადგენენ (56 %).
სქოლიო
კატეგორია:ბირსკის რაიონის სოფლები
მითრიდატე III
მითრიდატე III — ქართლის (იბერიის) მეფე. იხსენიება რომში ნაპოვნი საფლავის ქვის წარწერაში, რომელიც 114–115 წლებით თარიღდება. ეპიტაფიაში მოხსენიებულია მითრიდატეს ძმა ამაზასპი, ამ წარწერიდან ჩანს, რომ მითრიდატე III-ს რომთან მეგობრული ურთიერთობა ჰქონია.
მითრიდატე III არც ლეონტი მროველთან და არც „მოქცევაჲ ქართლისაჲ“-ს ფარნავაზიან წარმართ მეფეთა სიაში შესული არ არის.
სქოლიო
კატეგორია:იბერიის მეფეები
ახალი ზელანდია 1924 წლის ზაფხულის ოლიმპიურ თამაშებზე
ახალმა ზელანდიამ ზაფხულის ოლიმპიურ თამაშებზე მეორედ იასპარეზა 1924 წელს, საფრანგეთის დედაქალაქ პარიზში. ამ თამაშებზე მათ ერთი ბრინჯაოს მედალი მოიპოვეს.
რესურსები ინტერნეტში
კატეგორია:ქვეყნები 1924 წლის ზაფხულის ოლიმპიურ თამაშებზე კატეგორია:ახალი ზელანდია ზაფხულის ოლიმპიურ თამაშებზე კატეგორია:ოკეანეთის ქვეყნები ზაფხულის ოლიმპიურ თამაშებზე
კოსტა-რიკის სამზარეულო
კოსტა-რიკის ტურისტულ და პროვინციულ ადგილებს შორის დიდი კონტრასტია. მეტად ურბანულ დასახლებებში კოსტა-რიკულ სამზარეულოსთან ერთად თითქმის ყველა სახის სამზარეულოსაც შეხვდებით. ისეთ დიდ ქალაქებში, როგორებიცაა კოსტა-რიკის დედაქალაქი სან-ხოსე და ტურისტებისთვის საყვარელი ზღვისპირა ადგილები, შეხვდებით ეთნიკურ საკვებთა ფართო სპექტრს, პერუს სამზარეულოთი დაწყებულს და იაპონურით დამთავრებულს. ჩინური და იტალიური საკვები კოსტა-რიკელებში ძალიან პოპულარულია. მათ მთელი ქვეყნის მასშტაბით შეხვდებით, თუმცა სხვადასხვა ხარისხისას. საჭმელი კოსტა-რიკული კულტურის მნიშვნელოვანი ასპექტია. საოჯახო შეკრებები და დღესასწაულები ხშირად სწორედ სუფრისა და კერძების ირგვლივაა აგებული.
ტრადიციული კერძები
მინი|ტიპური კოსტა-რიკული საუზმე: გაიო პინტო, შემწვარი ბანანი, შემწვარი კვერცხი და ფორთოხლის წვენი. გაიო პინტო, რომელიც ესპანურად ლაქებიან მამალს ნიშნავს, კოსტა-რიკის ეროვნული კერძია. ის ერთად მოთუშული ბრინჯისა და ლობიოსგან შედგება. მას როგორც წესი საუზმეზე ერბოკვერცხთან და არაჟანთან, ან ყველთან ერთად მიირთმევენ. ბრინჯისა და ლობიოს ეს ნარევი ქინძით, წითელი წიწაკით, ხახვით, ნიახურითა და სალსა ლისანოთი იკმაზება. ეს უკანასკნელი 1920 წელს შექმნილი კოსტა-რიკული საწებელია. გაიო პინტო ასევე მეზობელი ნიკარაგუის ეროვნული კერძიცაა და ლობიოს, ბრინჯისა და სანელებლების იდეალური რაოდენობის საკითხი, ხშირად ორ ქვეყანასა და მათ რეგიონებს შორის დავის საგანია. პინტო, როგორც ამ კერძს ადგილობრივები უწოდებენ, მთელი ქვეყნის მასშტაბით ძალიან მისაღებ ფასებშია ხელმისაწვდომი.
ლანჩზე ტრადიციულ საკვებს კასადო განეკუთვნება. კასადო ესპანურად დაქორწინებულ მამაკაცს ნიშნავს. სახელი ძველი პერიოდიდან მოდის, როცა ცოლები მინდვრებში სამუშაოდ წასულ ქმრებს ლანჩს ბანანის ფოთლებში უხვევდნენ და ისე ატანდნენ. ის კვლავ ბრინჯისა და ლობიოსგან შედგება, თუმცა ამჯერად ისინი არა არეული, არამედ გვერდიგვერდაა დაწყობილი. ამას თან ახლავს რაიმე სახის ხორცი (საქონლის, თევზის, ღორის ან ქათმის) და სალათი.